Ma’aikatar Kudin Tarayya ita ce ma'aikatar gwamnatin da ke kula da kudaden Gwamnatin Tarayyar Najeriya, gami da sarrafawa, da kuma lura da kudaden shiga da kudaden da gwamnatin tarayya ke kashewa. Matsayi na ma'aikatar kudi: Wasu daga cikin ayyukan ma'aikatar kudi sun hada da tattarawa da rarar kudaden shiga na gwamnati, tsara manufofi kan , haraji, gudanar da kasafin kudi da sauransu, shirya da gudanar da kasafin kudi na shekara-shekara, shirya asusun shekara-shekara na ma'aikatu, sassan da hukumomi, gudanarwa bashin tarayya da dai-daita kasuwar jari. Wani babban ma'aikacin gwamnati yana aiki a matsayin Babban Sakatare na minista, yana taimakawa Ministan Kudin da aka nada a siyasance, wanda yake mamba a majalisar ministocin Shugaban kasa. Stephen Osagiede Oronsaye an nada shi Babban Sakatare na Ma’aikatar Kudi ta Tarayya a ranar 20 ga watan Agusta, na shekara ta 2008. An nada shi Shugaban Ma’aikatan Najeriya a watan Yunin shekara ta 2009. Babban Sakatare har zuwa Disamba 2009 shine Dr. Ochi C. Achinivu. Shamsuddeen Usman ya kasance Ministan Kudi daga Yulin 2007 zuwa watan Janairun shekara ta 2009, lokacin da aka maye gurbinsa da Mansur Muhtar .